News Update: Cathie Wood เพิ่มเป้าราคา Tesla สู่ $4,600 ภายในปี 2026 สูงกว่าตอนนี้ 4 เท่าตัว ผู้เชี่ยวชาญชี้ แค่สร้างความหวังให้รายย่อย - FINNOMENA
Cathie Wood ผู้จัดการกองทุนชื่อดังตั้งเป้าราคา Tesla ที่ $4,600 ภายในปี 2026 หรือมากกว่าราคาปัจจุบันถึง 4 เท่า แล้ว Ark เห็นอะไรใน Tesla?
22 เม.ย. 2565

Cathie Wood ผู้จัดการกองทุนชื่อดังตั้งเป้าราคา Tesla ที่ $4,600 ภายในปี 2026 หรือมากกว่าราคาปัจจุบันถึง 4 เท่า แล้ว Ark เห็นอะไรใน Tesla?
เมื่อปีที่แล้ว Ark ชี้เป้าว่าราคาหุ้น Tesla จะแตะ $3,000 ภายในปี 2025 ก่อนจะเพิ่มราคาเป้าหมายขึ้นมาเรื่อยๆ เนื่องจากมองเห็นความหวังในธุรกิจใหม่โรโบแท็กซี่ รวมถึงประสิทธิภาพด้านเงินทุนของ Tesla
ภายในปี 2026 Ark คาดว่าราคาหุ้น Tesla จะสูงถึง $5,800 สำหรับกรณีขาขึ้น และ $2,900 สำหรับกรณีขาลง ซึ่งก็ยังมากกว่าราคาปัจจุบันเกือบ 3 เท่า
โดย Ark มองว่าในปี 2026 หุ้น Tesla จะถูกซื้อขายแบบบริษัทที่โตเต็มที่แล้วไม่ใช่แค่บริษัทเติบโตสูงแบบตอนนี้
เป็นที่รู้กันว่า Cathie Wood ชื่นชอบและสนับสนุนทั้งหุ้น Tesla และ Elon Musk มาเป็นเวลานาน และแม้ว่ากองทุนเรือธงอย่าง ARKK จะลดสัดส่วนการถือครองลงเมื่อเดือนที่แล้ว แต่หุ้น Tesla ยังคงมีน้ำหนักมากสุดและคิดเป็น 10% ของกองทุน
ปัจจัยหนุนราคา Tesla ที่ Ark มองไว้คือ
แนวโน้มที่เพิ่มขึ้นของบริการเรียกรถอัตโนมัติที่ตอนนี้มีมูลค่าตลาดอยู่ที่ประมาณ 11-12 ล้านล้านดอลลาร์
ความหวังในธุรกิจใหม่อย่างโรโบแท็กซี่ โดย Ark คาดว่าธุรกิจนี้จะมีส่วนสำคัญถึง 60% ในการสนับสนุนราคาเป้าหมายที่ตั้งไว้
ประสิทธิภาพด้านเงินทุนของบริษัท เนื่องจากรายจ่ายฝ่ายทุนต่อหน่วยความจุที่เพิ่มขึ้นนั้นลดลงเหลือเพียง $7,700 จาก $84,000 ในปี 2017
เมื่อวานนี้ (19 เม.ย.) ราคาหุ้น Tesla เพิ่มขึ้นมา 1.96% ปิดที่ราคา $1,004.29
อย่างไรก็ตาม ไม่ใช่ทุกคนจะมีมุมมองบวกและตื่นเต้นกับราคาหุ้น Tesla ที่พุ่งขึ้น 40% ในช่วง 1 ปีที่ผ่านมา เช่น David Trainer ซีอีโอของ New Constructs ที่มองว่าราคาหุ้น Tesla จะลดลงเหลือเพียง $150 – $200
David Trainer มองว่า Tesla ได้เปรียบแค่เพราะเข้าสู่ตลาดเป็นรายแรกๆ แต่ตอนนี้ไม่เป็นแบบนั้นแล้ว เพราะมีรถยนต์ไฟฟ้าอีกหลายยี่ห้อที่ประสบความสำเร็จในการแข่งขัน ส่วนคำพูดของ Cathie Wood มีขึ้นเพื่อสร้างความหวังและลดความแคลงใจของนักลงทุนรายย่อยเท่านั้น
อ้างอิง: https://www.bloomberg.com/news/articles/2022-04-18/cathie-wood-s-ark-now-sees-tesla-shares-more-than-quadrupling?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK
ARK Invest
Cathie Wood
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA